ارمنیستانین خاریجی ایشلر ناظری ادوارد نالبندیان ایتالییایا سفری چرچیوهسینده رومادا اؤز ایتالیان همکاری آنجلینو آلفانو ایله گؤروشوب. گؤروشدن سونرا ایسه بیرگه مطبوعات کنفرانسی کئچیریلیب.
مساوات. کوم-اون وئردیی خبره گؤره، مطبوعات کنفرانسیندا نالبندیان اونا داغلیق قاراباغ مناقیشهسی ایله باغلی سوال عنوانلایان روسییالی ژورنالیسته سرت جاواب وئریب. مسئله اوندادیر کی، ارمنیستان خاریجی ایشلر اداره سینین باشچیسی ژورنالیستین «ایشغال ائدیلن آذربایجان اراضیلرینی نه واخت آزاد ائدجکسینیز» سوالی ایله چیخیلماز دوروما دوشوب. بو اوزدن ده نالبندیان ژورنالیسته عصبیلشیب.
«من تأسف ائدیرهم کی، بئله بیر سوالی منه وئردینیز. بو سوال یا رئداکسییادا یازیلیب، یا دا باکیدا»، - دئیه او غضبینی گیزلهده بیلمهییب. بوندان سونرا او، آبستراکت شکیلده بیان ائدیب کی، اونلار مینسک گروپونون مناقیشهنین حلی ایله باغی توصیهلرینه قولاق آسیرلار.
azb_Arab azb_Arab azb_Arab